STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.33 | 2021.gada 9.aprīlī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas pārstāvis | − | V.Rakstiņš |
| Ārlietu ministrijas pārstāve | − | G.Japiņa |
| Ārlietu ministrijas pārstāve | − | K.Līce |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāvis | − | R.Aleksejenko |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | G.Ozola |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Apsīte |
| Ekonomikas ministrijas pārstāvis | − | I.Eglītis |
| Ekonomikas ministrijas pārstāve | − | I.Beināre |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | O.Feldmane |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Vītoliņš |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāve | − | D.Jansone |
| Izglītības un zinātnes ministrijas pārstāve | − | I.Terinka |
| Izglītības un zinātnes ministrijas pārstāve | − | U.Berga |
| Izglītības un zinātnes ministrijas pārstāve | − | R.Gintaute-Marihina |
| Izglītības un zinātnes ministrijas pārstāvis | − | E.Lore |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve |  | I.Gailīte |
| Valsts kancelejas pārstāve |  | E.Diure |
| Valsts kancelejas pārstāvis | − | R.Grāvītis |
| Pārresoru koordinācijas centra pārstāvis | − | V.Vesperis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Valsts policijas pārstāvis | − | A.Grišins |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Latvijas Tirdzniecības un rūpniecības kameras pārstāve | − | K.Zariņa |
| Latvijas Darba devēju konfederācijas pārstāve | − | I.Kiukucāne |
| Rīgas domes pārstāvis | − | J.Meirāns |
| Rīgas domes pārstāve | − | L.Kalniņa |
| Latvijas tūrisma aģentu un operatoru asociācijas pārstāve | − | A.Trupovniece |
| Latvijas Viesnīcu un restorānu asociācijas pārstāve | − | S.Graikste |
| ALTA pārstāve | − | K.Tigule |
| Valsts zinātniskā institūta "BIOR" direktors | − | A.Bērziņš |
| Starptautiskās lidostas “Rīga” pārstāvis | − | A.Saveljevs |
| Starptautiskās lidostas “Rīga” pārstāve | − | L.Freivalde |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Atbalstīt nepieciešamību vēl uz diviem mēnešiem pagarināt prasību, ieceļojot no valstīm, kas nav Eiropas Savienības vai Eiropas Ekonomikas zonas valsts, Šveices Konfederācija vai Apvienotā Karaliste, nekavējoties veikt Covid 19 infekcijas testu. Veselības ministrijai sagatavot attiecīgus grozījumus Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360), kā arī izvērtēt priekšlikumu vienlaikus ar termiņa pagarinājumu veikt izmaiņas arī testēšanas metodē un kārtībā, un sagatavoto noteikumu projektu iesniegt izskatīšanai starpinstitūciju darbības koordinācijas grupas 2021.gada 12.aprīļa sēdē.
2. Konceptuāli atbalstīt Veselības ministrijas sagatavotos grozījumus COVID-19 infekcijas izplatības pārvaldības likumā. Veselības ministrijai redakcionāli precizēt likumprojekta ievaddaļu atbilstoši Valsts kancelejas komentāriem un precizēto likumprojektu iesniegt izskatīšanai Ministru kabineta sēdē.
3. Ņemot vērā, ka izskatīšanai Ministru kabineta sēdē grozījumus COVID-19 infekcijas izplatības pārvaldības likumā plāno iesniegt gan Iekšlietu ministrija, gan Finanšu ministrija, gan Veselības ministrija, atbalstīt priekšlikumu, ka Saeimai tiks virzīts viens apvienots likumprojekts.
4. Pieņemt zināšanai Latvijas Pašvaldību savienības pārstāvja sniegto informāciju par identificēto problemātiku saistībā ar inficēto un kontaktpersonu apgādi ar pārtiku un medikamentiem. Vides aizsardzības un reģionālās attīstības ministrijai izvērtēt, vai likuma “Par pašvaldībām” 14.1pantā noteiktais ierobežojums, saskaņā ar kuru noteikts aizliegums pašvaldībām izdot drukātos izdevumus iedzīvotājiem ar bezmaksas informāciju biežāk nekā reizi mēnesī, ir attiecināms arī Covid-19 infekcijas izplatības laikā saistībā ar iedzīvotāju savlaicīgu un visaptverošu informēšanu par atbalsta iespējām. Ekonomikas ministrijai sadarbībā ar Konkurences padomi izvērtēt, vai pašvaldības iesaistīšanās pārtikas un citu pirmās nepieciešamības preču piegādē mājās iedzīvotājiem (par personas pašas līdzekļiem), kuri Covid-19 nosacījumu dēļ to nevar saņemt citādi, saskaņā ar Konkurences likuma 14.1 pantā noteikto regulējumu attiecībā uz pienākumu nodrošināt brīvu un godīgu konkurenci tiek traktēts kā konkurences neitralitātes principa pārkāpums. Ministrijai informāciju par izvērtēšanas rezultātiem sniegt kādā no nākošajām starpinstitūciju darbības koordinācijas grupas sēdēm.
5. Pieņemt zināšanai Ekonomikas ministrijas pārstāvju sniegto informāciju par nepieciešamajām izmaiņām normatīvajos aktos par vēdināšanu un gaisa kvalitāti telpās.
6. Pieņemt zināšanai Izglītības un zinātnes ministrijas pārstāvja sniegto informāciju par sagatavoto informatīvo ziņojumu par ventilācijas izbūvi vispārējās un profesionālās izglītības iestādēs. Izglītības un zinātnes ministrijai informatīvo ziņojumu nosūtīt izvērtēšanai arī Latvijas Pašvaldību savienībai, Latvijas Darba devēju konfederācijai un Latvijas Tirdzniecības un rūpniecības kamerai.
7. Ekonomikas ministrijai kopīgi ar Veselības ministriju, Izglītības un zinātnes ministriju un Kultūras ministriju sagatavot priekšlikumus grozījumiem normatīvajā regulējumā, lai precizētu gaisa kvalitātes prasības ekspluatācijā esošajās publiskajās ēkās.
8. Pieņemt zināšanai Valsts zinātniskā institūta "BIOR" pārstāvja sniegto informāciju par notekūdens monitoringa sistēmas izveides Covid-19 vīrusa klātbūtnes noteikšanai un profilaksei Latvijā izstrādes progresu un Zemkopības ministrijas pārstāvja sniegto informāciju, ka Zemkopības ministrija plāno iesniegt izskatīšanai kādā no nākošajām Ministru kabineta sēdēm informatīvo ziņojumu par notekūdens monitoringa sistēmas uzsākšanu.
9. Pieņemt zināšanai Krīzes vadības padomes sekretariāta un Tieslietu ministrijas pārstāvju sniegto informāciju par normatīvā regulējuma izstrādes progresu D+ scenārija ieviešanai. Sagatavotos priekšlikumus izskatīt starpinstitūciju darbības koordinācijas grupas 2021.gada 12.aprīļa sēdē.
10. Konceptuāli atbalstīt Izglītības un zinātnes ministrijas sagatavotos priekšlikumu grozījumiem noteikumos Nr.360, lai precizētu regulējumu attiecībā uz studiju programmu praktiskās daļas apguvi un Tieslietu ministrijas priekšlikumu attiecībā uz profesionālo prasmju apguvi ieslodzījuma vietās. Izglītības un zinātnes ministrijai un Tieslietu ministrijai sagatavotās redakcijas nosūtīt Veselības ministrijai izvērtēšanai.
11. Veselības ministrijai izvērtēt Izglītības un zinātnes ministrijas jautājumu – vai “burbuļa ietvaros” ir pieļaujama Indijas tenisistu ēdināšana viesnīcā tenisa turnīra laikā Lielupē 2021.gada 16. un 17.aprīlī.
12. Veselības ministrijai sagatavot ministrijām skaidrojumu par nepieciešamo rīcību prioritārajās grupās iekļauto personu vakcinācijas uzsākšanai.
13. Veselības ministrijai izvērtēt nepieciešamību veikt grozījumus normatīvajā regulējumā attiecībā uz grupu uzskaitījumiem, kuriem nepieciešama pirmās palīdzības mācību kursu praktiskās daļas apgūšana.
14. Satiksmes ministrijai, ņemot vērā šī protokola 13.punktu, izvērtēt nepieciešamību veikt grozījumus normatīvajā regulējumā attiecībā uz iespēju paralēli AM, A1, A2 un A kategoriju praktiskās braukšanas apmācībām apgūt arī pirmās palīdzības mācību kursu praktisko daļu.
15. Pārresoru koordinācijas centram lūgt ekspertu grupu gatavot Covid-19 izplatību ierobežojošo pasākumu pārskatīšanai 2. un 3.solī ietverto pasākumu izvertējumu un rekomendācijas.

Sēdi slēdz plkst. 17.00

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu